stanford-oval/wikipedia huggingface dataset:
LISA Pathfinder
Teknologiakoe

LISA-akronyymi tulee sanoista Laser Interferometry Satellite Antenna, laserinterferometrinen antenni, jolla mitataan gravitaatioaaltoja.
LISA Pathfinder on ESAn toinen ja ilmeisesti viimeinen SMART-luokan (Small Missions for Application Research and Technology) satelliitti. SMART-luotaimet ovat ESAn tiedeohjelman kehittämiä avaruusluotaimia, joiden tehtävä on periaatteessa enemmän teknologian kehitystä kuin tiedettä. Niiden kustannukset on rajattu noin 100 miljoonaan euroon, joka kustannuskatto on LISA Pathfinderin kohdalla ylitetty. Kyseessä on eräällä tavalla NASAn New Millennium -teknologiakoealusten eurooppalainen versio.
LISA Pathfinder piti alun perin laukaista vuonna 2009. Sen nykyinen hinta-arvio on 350 miljoonaa euroa, kun sen hinta oli mission hyväksymisen aikaan vuonna 2006 185 miljoonaa euroa.
Instrumentit

LISA Pathfinder testaa laserinterferometria-laitteita ja tarkkoja mikronewton-työntövoimatason Field Emission Electric Thrusters -tyyppisiä trustereita. Se koostuu vain yhdestä satelliitista, kun LISAssa on kolme satelliittia 5 miljoonan kilometrin päässä toisistaan. LISA Pathfinderin laitteet ovat ESAn LISA Test Package (LTP) ja NASAn Disturbance Reduction System (DRS).
Avaruusalus ja sen rata

Satelliitin massa on 1 900 kg, josta propulsiojärjestelmä painaa 1 420 kg.
LISA Pathfinder laukaistaan pienellä kantoraketilla matalalle Maan kiertoradalle. Se siirtyy Lagrangen L1-pisteeseenselvennä, jossa se toimii vuoden ajan. L1-piste on Maa-Aurinko-linjalla 1,5 miljoonaa kilometriä Maasta Aurinkoon päin. Täten alus on pikemminkin avaruusluotain kuin satelliitti.
LISA Pathfinder-satelliitin rakentaa englantilainen EADS Astrium Ltd. Saksalainen EADS Astrium GmbH rakentaa LTP-laitteen.
Aiheesta muualla

Wikimedia Commonsissa on kuvia tai muita tiedostoja aiheesta .
ESAn LISA Pathfinder-sivusto
Mangroveharakka

| Mangroveharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax
Laji::  sanblasianus
Kaksiosainen nimi
 Cyanocorax sanblasianus  (Lafresnaye, 1842) 
Alalajit
 Cyanocorax sanblasianus nelsoni  Cyanocorax sanblasianus sanblasianus 
Katso myös
   Mangroveharakka Wikispeciesissä   Mangroveharakka Commonsissa 
Infobox OKNimi-testi OKIUCN-testi OK: 
Mangroveharakka (Cyanocorax sanblasianus) on varisten heimoon kuuluva varpuslintu.
Levinneisyys

Mangroveharakkaa tavataan Meksikon länsirannikolla Jaliscosta Guerreroon. Mangroveharakan populaatioksi arvioidaan 50000–500000 yksilöä ja se on luokiteltu elinvoimaiseksi lajiksi.
Koston liekki

| Koston liekki> Man on Fire |
| --- | --- |

Ohjaaja:  Tony Scott
Käsikirjoittaja:  Brian Helgeland
Perustuu:  A. J. Quinnellin romaaniin
Tuottaja:  Scott Free Production
Säveltäjä:  Harry Gregson-Williams
Kuvaaja:  Paul Cameron
Leikkaaja:  Christian Wagner
Pääosat:   Denzel Washington  Dakota Fanning  Marc Anthony  Christopher Walken  Mickey Rourke 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix Microsoft Store Xfinity Streampix
Ensi-ilta:  2004
Kesto:  146 min
Alkuperäiskieli:  Englanti
Budjetti:  70,0 milj. dollaria (USD)
Tuotto:  130 milj. dollaria (USD)
Aiheesta muualla
IMDb 
Elonet
AllMovie
Infobox OKNimi-testi OK: 
Koston liekki (Man on Fire) on Tony Scottin ohjaama elokuva vuodelta 2004. Se pääosissa ovat Denzel Washington, Dakota Fanning, Marc Anthony, Christopher Walken ja Mickey Rourke. Elokuva perustuu löyhästi A. J. Quinnellin romaaniin Man on Fire.
Koston liekin budjetti oli noin 70 miljoonaa dollaria. Elokuva tuotti maailmanlaajuisesti yhteensä noin 130,3 miljoonaa.
Näyttelijät

| 0 | 1 | 2 |
| --- | --- | --- |
|  Denzel Washington  | … |  Creasy   |
|  Dakota Fanning  | … |  Lupita Ramos   |
|  Marc Anthony  | … |  Samuel Ramos   |
|  Radha Mitchell  | … |  Lisa Ramos   |
|  Christopher Walken  | … |  Rayburn   |
Arvioita

Turun Sanomien Päivi Valotie kirjoitti Koston liekin olevan arvoiltaan arveluttavan lajityyppinsä parissakin aivan kauhean epämiellyttävä. Vastenmielisintä on hänestä se, miten väkivaltaa ja oman käden oikeutta ylistävä ideologia perustellaan kidnapatun lapsihahmon kautta: ”Jälleen kerran Hollywood näyttääkin julistavan yhtään häpeilemättä sitä, että silmä silmästä ja hammas hampaasta -periaatteen noudattaminen on suorastaan välttämättömyys.”  Sen sijaan Elitisti-sivuston Ilja Rautsille se oli liiasta pituudestaan ja sisällön heppoisuudestaan huolimatta varsin mieluisaa katsottavaa ja Tony Scottin vahvin elokuva sitten True Romancen (1994): ”Perustrilleriä pari astetta rankemman yleisasenteen, ohjaajan rymistelykeinojen sekä päätähden karismaattisen roolityön ansiosta elokuvaan uppoutuu helpolla.”
Aiheesta muualla

leffatykki.com - Koston liekki (2004)
Kromosomi 3

Kolmas kromosomipari on yksi 23:sta ihmisen kromosomiparista. Ihmisillä on normaalisti kaksi paria tätä kromosomia. 3. kromosomi sisältää lähes 200 miljoonaa emäsparia. Geenien tunnistaminen on tärkeä osa kromosomien tutkimista. Koska tutkijat käyttävät erilaisia menetelmiä geenien tutkimiseen, geenien määrä vaihtelee tutkijasta riippuen. Tällä hetkellä vaihteluväli on 16 ℅. Pienimmillään tutkimuksissa on arvioitu olevan 2 565 geeniä ja suurimmillaan 2 971. Kolmannessa kromosomissa srvioidaan olevan 1 073 koodaavaa geeniä, 1 158 tilkegeeniä, ja 761 pseudogeeniä.
Koodaamattomista geeneistä 709 on pitkiä geenejä ja 315 on lyhyitä.
Ihmisen 3. kromosomipari joista toinen tulee äidiltä ja toinen isältä.
Aiheesta muualla

Kuvia tai muita tiedostoja aiheesta Kromosomi 3 Wikimedia Commonsissa
Laura Fortino

| Mitalit | Mitalit | Mitalit |  |
| --- | --- | --- | --- |
|  Laura Fortino |  Laura Fortino |  Laura Fortino |  |
Maa:  Kanada
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Sotši 2014 |  |  |
|  Hopeaa | Pyeongchang 2018 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Yhdysvallat 2012 |  |  |
|  Hopeaa | Kanada 2013 |  |  |
|  Hopeaa | Ruotsi 2015 |  |  |
|  Hopeaa | Kanada 2016 |  |  |
|  Hopeaa | Yhdysvallat 2017 |  |  |
|  Pronssia | Suomi 2019 |  |  |
Laura Fortino (s. 30. tammikuuta 1991 Hamilton, Ontario) on kanadalainen jääkiekkoilija, joka pelaa puolustajana. Hän on Kanadan maajoukkueen pelaajana voittanut olympialaisissa yhden kulta- ja yhden hopeamitalin sekä MM-kilpailuissa yhden kullan, neljä hopeaa ja yhden pronssin. Seuratasolla hän edustaa CWHL-seura Markham Thunderia.
Fortino voitti olympiakultaa Sotšissa 2014 ja saavutti olympiahopeaa Pyeongchangissa 2018. Pyeongchangin turnauksessa hänet valittiin tähdistöjoukkueeseen. Hän on voittanut maailmanmestaruuden vuonna 2012 sekä saavuttanut MM-hopeaa vuosina 2013, 2015, 2016 ja 2017 ja MM-pronssia vuonna 2019. Vuoden 2012 MM-kilpailuissa hänet valittiin turnauksen tähdistöjoukkueeseen.
Alle 18-vuotiaiden MM-kilpailuissa Fortino saavutti hopeaa vuosina 2008 ja 2009.
Fortino on edustanut Cornellin yliopiston joukkuetta vuosina 2009–2013 sekä sen jälkeen Brampton Thunderia 2014–2017 ja Markham Thunderia vuodesta 2017. Hän voitti CWHL:n mestaruuden vuonna 2018. Kaudella 2015–2016 hänet valittiin CWHL:n parhaaksi puolustajaksi.
Lacey Evans

| Lacey Evans |
| --- | --- |

Henkilötiedot
Syntynyt: 24. maaliskuuta 1990 (ikä 34)  Georgia 
Kansalaisuus:   Yhdysvallat 
Showpainija
Kehänimet:  Lacey Evans   Macey Estrella   Macey Evans  Ruby Mobs
Aktiivisena:  2014–
Pituus:  173 cm 
Paino:  59 kg
Kouluttajat:  Tom Caiazzo   Sara Del Rey   WWE Performance Center
Macey Estrella-Kadlec (ent. Evans s. 24. maaliskuuta 1990)  on yhdysvaltalainen showpainija ja työskenteli WWE:ssä kehänimellä Lacey Evans vuosina 2016-2023. Evansilla on sotilaskoulutus ja hän on sotilasarvoltaan merijalkaväen kersantti. Hän on  osallistunut sotilaspoliisina Afganistanin ja Irakin sotiin.
NXT

Sotilasuran jälkeen huhtikuuta 2016 Estrella-Kadlec allekirjoitti sopimuksen WWE:n kanssa ja aloitti harjoittelut WWE Performance Centerissä  Vuonna 2017 hänelle annettiin kehänimi Lacey Evans, mikä sattui myös olemaan hänen siskonsa tyttönimi. Ensimmäinen isompi ottelu oli osallistumin  Mae Young Classic-turnaukseen, mutta Toni Storm päihitti hänet toisella kierroksella. Viimeiset ottelut NXT:ssä Evans paini joulukuussa 2018 ennen siirtymistä WWE:n pääsarjaan Raw:in.
Raw ja Smackdown

Evans oli yksi kuudesta NXT:n painijasta, jotka siirtyi 2019 alussa pääsarjaan. Virallinen debyytti tapahtui Royal Rumblessa, johon hän osallistui sijalta 1. Evans selvisi kehässä 29, kunnes Charlotte Flair eliminoi hänet. kevään ja kesän ajan Evans lähinnä keskeytti ja häiritsi muiden otteluita, kunnes 2019 Draftissä hänet siirrettiin Smackdown brändiin. Evans on tehnyt myös historiaa sillä hän ja Natalya olivat ensimmäiset naiset, jotka saivat painia Saudi Arapiassa Crown Jewel-tapahtumassa. Helmikuussa 2021 Evansin ilmoitettiin olevan raskaana, joka liitettiin osaksi juonta, että Ric Flair olisi ollut lapsen isä. Tämän myötä myös ottelu mestaruudesta Asukaa vastaan peruttiin. Evans oli sivussa painista yli vuoden, kunnes palasi huhtikuussa 2022 Smackdownin jaksossa takaisin. Evans ei ole onnistunut WWE:n urallaan saavuttamaan vielä mestaruuksia. Evans jätti WWE:n elokuussa 2023 ja aloitti pitämään "Sunny Summers Cafe"-kahvilaa Beaufortissa South Carolinassa.
Lauri Turunen

Lauri Turunen (s. 24. tammikuuta 1950 Pyhäselkä) on suomalainen ravivalmentaja ja -ohjastaja.Turunen oli useilla radoilla ratavalmentajana. Ensiksi hän toimi Joensuun Lintuaidan tallilla vuodesta 1980 ja jatkoi Lappeen ratavalmentajaksi vuonna 1982, sitten Kouvolan ratavalmentajaksi 1992 ja takaisin Lappeeseen 1998, jossa Turunen oli vuoteen 2002 saakka.
Turunen vähensi valmennustoimintaansa muutamiin hevosiin vuonna 2002 Lappeenrannan ravitallien myymisen sekä oman terveytensä vuoksi, kun hänen molemmat lonkkansa leikattiin ja toimintakykyyn vaikutti myös synnynnäinen sydänvika.
Turunen saavutti muun muassa kuningatarkilpailun toisen sijan Messillä Turun Kuninkuusraveissa 1999, jossa hän myös voitti Pikkuprinssin M.A. Vikillä. Lämminveristen ohjissa hän oli Suur-Hollola-ajon kolmas Chance to Trotilla, Villinmiehen Tammakilpailun Turunen voitti Noves E.L.L.:llä ja Tammaderbyn Pamela Bagilla.
Turunen voitti Joensuun, Lappeen ja Mikkelin raviratojen vuosittaiset ohjastajaliigat yhteensä toistakymmentä kertaa. Ensimmäisen voittonsa Turunen ajoi Apri-oriilla Pyhäselän jäällä vuonna 1969. Tuhannen voittonsa Lauri Turunen ohjasti 18. joulukuuta 1998 Smileboyn rattailla Lappeenrannassa.
Maija Kovari

| Maija Kovari> Henkilötiedot |
| --- | --- |
Syntynyt: 1985 (ikä 38–39)
Ammatti:  kuvanveistäjä, arkkitehti, yrittäjä
Taiteilija
Ala:  kuvanveisto, julkinen taide
Aiheesta muualla
Kotisivut
Maija Kovari, Tärkeitä asioita 2019, Ranta-Tampella.
Maija Kovari (s. 1985) on suomalainen kuvanveistäjä, arkkitehti ja taidekoordinaattori-yrittäjä.
Kovari valmistui arkkitehdiksi Tampereen teknillisestä yliopistosta vuonna 2015 ja kuvataiteilijaksi (AMK) Tampereen Ammattikorkeakoulusta 2011.  Kovarilla on myös konsulttitoimisto Public Art Agency Finland, joka yhdistää nykytaidetta ja julkista tilaa.
Kovarin teos Peilikirkas vuodelta 2016 toimii paitsi teoksena myös penkkinä.
Ranta-Tampellassa sijaitsevassa Tärkeitä asioita -teoksessa vuodelta 2019 taas on kaksi muistilistan tyyppistä tekstiä muistisairaiden palvelutalon kahdessa päädyssä.
Julkiset teokset

Peilikirkas, Tampere, 2016
Tärkeitä asioita, Tampere Ranta-Tampella, 2019
Seven Steps to Save the Ocean, Ranuan Eläinpuisto, 2018
Puu, joka suojaa, Aleksanterin kirkon kastepuu, Tampere, 2022
Juhannusyön tähtikartta, Tampere Ranta-Tampella, 2022
Keräilijä, Eteläpuiston koulun julkisivu Tampere 2024
Peilikirkas 2016, Otavalankatu, Tampere.
Keräilijä 2024, Eteläpuiston koulu Tampere, Eteläpuisto.
Aiheesta muualla

Maija Kovarin verkkosivut
Laura Fusetti

Laura Fusetti (s. 8. lokakuuta 1990) on italialainen jalkapalloilija. Hän on pelipaikaltaan puolustaja tai keskikenttäpelaaja. Hän on pelannut Italian naisten maajoukkueessa kuusi maaottelua. Hän kuului Italian joukkueeseen MM-kilpailuissa 2019 mutta ei päässyt turnauksessa pelaamaan. Fusetti oli voittamassa alle 19-vuotiaiden Euroopan-mestaruutta vuonna 2008.
Fusetti on edustanut kotimaassaan Comoa, Bresciaa ja vuodesta 2018 AC Milania.
Laura Finska

Laura Finska (s. 1996) on suomalainen kirjailija, jonka esikoisromaani, Muut esille tulevat asiat, julkaistiin keväällä 2023. Kirja kertoo Helsinkiin sijoittuvasta romanssista.
Teokset

Muut esille tulevat asiat.  WSOY, 2023.  ISBN 9789510487105.
La Sexorcisto: Devil Music Volume One

| La Sexorcisto: Devil Music Volume One White Zombie |
| --- | --- | --- |

Studioalbumin tiedot
 Julkaistu: 31. maaliskuuta 1992
 Formaatti: CD, LP, C-kasetti
 Tyylilaji: industrial metal
 Kesto: 57.30
 Levy-yhtiö: Geffen
Listasijoitukset
  26.
White Zombien muut julkaisut
| Make Them Die Slowly 1989 | La Sexorcisto: Devil Music Volume One 1992 | Astro-Creep 2000 1995 |
Singlet albumilta La Sexorcisto: Devil Music Volume One
 ”Thunder Kiss '65” Julkaistu: 1992  ”Black Sunshine” Julkaistu: 1992
La Sexorcisto: Devil Music Volume One on White Zombien kolmas studioalbumi, joka julkaistiin 31. maaliskuuta 1992. Se debytoi Yhdysvalloissa Billboard 200 -listan sijalla 26.
Kappaleet

Welcome to Planet Motherfucker/Psychoholic Slag – 6.21
Knuckle Duster (Radio 1-A) – 0.24
Thunder Kiss '65 – 3.54
Black Sunshine – 4.49
Soul-Crusher – 5.04
Cosmic Monsters Inc. – 5.14
Spiderbaby (Yeah-Yeah-Yeah) – 5.02
I am Legend – 5.09
Knuckle Duster (Radio 2-B) – 0.24
Thrust! – 5.05
One Big Crunch – 0.22
Grindhouse (A Go Go) – 4.04
Starface – 5.02
Warp Asylum – 6.42
Kokoonpano

Rob Zombie – laulu
Jay Yuenger – kitara
Sean Yseult – basso
Ivan de Prume – rummut
Iggy Pop – puhe ( kappaleet 4 & 5)
Arvostelut

AllMusic:
Aiheesta muualla

La Sexorcisto: Devil Music Volume One Discogsissa. (englanniksi)
Albumi La Sexorcisto: Devil Music Volume One Encyclopaedia Metallum -sivustolla (englanniksi)
Mangostanit

| Mangostanit |
| --- | --- |
 Garcinia subelliptica
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Klusiakasvit Clusiaceae
Tribus::  Garcinieae
Suku::  Mangostanit Garcinia  L.
Katso myös
   Mangostanit Wikispeciesissä   Mangostanit Commonsissa 
Infobox OKNimi-testi OK: 
Mangostanit (Garcinia) on tropiikissa kasvavien puiden suku. Suvussa on eri arvioiden mukaan noin 240–500 jäsentä.
Monilla sen lajeilla on syötäviä hedelmiä, joista tunnetuin on mangostani (Garcinia mangostana). Joistakin lajeista saadaan väriaineita, toisia käytetään lääkekasveina. Myös niiden puuainesta käytetään rakennusaineena.
Mangostanihedelmillä on väitetty olevan painoa vähentävää vaikutusta (hydrocitric acid), mutta tätä vaikutusta ei ole havaittu ihmisillä tehdyissä testeissä.
Lajeja

Lajeja on satoja; tarkasta määrästä ei ole yksimielisyyttä tutkijoiden keskuudessa. Joitakin tunnetumpia lajeja, lähinnä hedelmäpuita ja lääkekasveja:
Garcinia atroviridis
Garcinia cowa
Garcinia dulcis
Garcinia gardneriana
Garcinia gummi-gutta – rohtomangostani (syn. Garcinia cambogia)
Garcinia hanburyi
Garcinia hombroniana
Garcinia humilis
Garcinia indica
Garcinia intermedia
Garcinia livingstonei
Garcinia mangostana – punamangostani eli mangostani
Garcinia madruno
Garcinia morella
Garcinia prainiana
Garcinia pseudoguttifera
Garcinia sessilis
Garcinia subelliptica
Garcinia volkensii – tansanianmangostani
Garcinia xanthochymus – keltamangostani
Laukon herra – Gabriel Kurki (1630–1712)

| Laukon herra – Gabriel Kurki (1630–1712) |
| --- | --- |

Kirjailija:  Liisa Lagerstam
Kieli:  suomi
Genre:  historia
Kustantaja:  Laukko Historicum
Julkaistu:  2008
Ulkoasu:  sidottu
Sivumäärä:  348
ISBN:  978-952-67-0231-5

Seuraava:  Laukko – kuusi vuosisataa
Löydä lisää kirjojaKirjallisuuden teemasivulta
Laukon herra – Gabriel Kurki (1630–1712) on vuonna 2008 ilmestynyt Liisa Lagerstamin kirjoittama suomenkielinen teos Laukon kartanonherrasta Gabriel Kurjesta.
Aiheesta muualla

Laukon kartano
Laura Freigang

| Mitalit | Mitalit | Mitalit |  |
| --- | --- | --- | --- |
|  Laura Freigang lokakuussa 2023. |  Laura Freigang lokakuussa 2023. |  Laura Freigang lokakuussa 2023. |  |
Maa:   Saksa
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Pariisi 2024 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Hopeaa | Englanti 2022 |  |  |
Laura Freigang (s. 1. helmikuuta 1998) on saksalainen jalkapalloilija. Hän on pelipaikaltaan hyökkääjä. Hän on pelannut Saksan naisten maajoukkueessa syyskuun 2022 puoliväliin mennessä 16 maaottelua ja tehnyt niissä 12 maalia.
Freigang on kesästä 2018 edustanut kotimaassaan sittemmin nimensä Eintracht Frankfurtiksi muuttanutta 1. FFC Frankfurtia. Hän edusti vuoteen 2016 saakka TSV Schott Mainzia ja pelasi ennen Frankfurtiin tuloaan kaksi vuotta Yhdysvalloissa Pennsylvanian osavaltionyliopiston Penn State Nittany Lions -joukkueessa.
Freigang on pelannut useissa Saksan nuorisomaajoukkueissa. Hän pelasi naisten maajoukkueessa ensimmäisen kerran maaliskuussa 2020. Hän teki hattutempun eli kolme maalia marraskuussa 2020 EM-karsintaottelussa Kreikkaa vastaan ja syyskuussa 2022 MM-karsintaottelussa Bulgariaa vastaan. Hän pelasi EM-kilpailuissa 2022 yhden ottelun ja saavutti hopeaa Englannille loppuottelussa kärsityn jatkoaikatappion jälkeen.
Lauri Hotinen

Lauri Mattias Hotinen (27. tammikuuta 1917 Helsinki – 19. toukokuuta 1995 Lappeenranta) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1978.
Hotisen vanhemmat olivat turkkuri Manne August Hotinen ja Anna Eufrosyne Jakobsson ja puoliso vuodesta 1946 Lahja Sirkka Maria Lylys. Hotinen kirjoitti ylioppilaaksi 1936 Helsingin suomalaisesta lyseosta ja valmistui diplomi-insinööriksi Teknillisen korkeakoulun rakennusinsinööriosastolta 1946. Hän työskenteli professori Toivo Vähäkallion suunnittelutoimistossa sekä Rautatiehallituksessa ja oli assistentti Teknillisessä korkeakoulussa. Hotinen siirtyi sitten 1948 Lauritsalan kauppalaninsinööriksi ja Oy Kaukas Ab:n rakennuspäälliköksi, 1959 Kaukaan tehdaspalveluosastojen päälliköksi ja yli-insinööriksi, 1966 Kaukaan tehtaiden isännöitsijäksi ja 1974 Oy Kaukas Ab:n hallinnolliseksi johtajaksi. Hän jäi eläkkeelle tehtävästä 1978.
Hotisella oli luottamustehtäviä Metsäteollisuuden Työnantajaliiton hallintoneuvostossa ja hallituksessa, Kaakkois-Suomen kauppakamarin hallituksen varapuheenjohtajana ja 1970–1973 Suomen Voimalaitosyhdistyksen puheenjohtajana. Hän toimi myös muun muassa Lauritsalan kauppalanvaltuutettuna, Lappeenrannan kaupunginvaltuutettuna, Lauritsalan seurakunnan kirkkovaltuustossa ja Lappeenrannan seurakuntien yhteisen kirkkohallintokunnan puheenjohtajana sekä Lappeerannan teknillisen korkeakoulun hallituksessa. Hotinen osallistui talvisotaan konekiväärijoukkueen johtajana ja jatkosotaan muun muassa komppanianpäällikkönä. Hän osallistui vielä Lapin sotaan.
Lars Braun

Lars Braun, aateloituna Laurentius Nicolai Braunerskiöld (1. elokuuta 1657 Ålem, Ruotsi – 3. marraskuuta 1729 Kalmar, Ruotsi) oli professori ja lääkäri, joka toimi Turun akatemian rehtorina.
Braunin vanhemmat olivat Nils Brun (Nicolaus Broderi) ja Kristina Larsdotter Wallerius ja puoliso vuodesta 1692 Margareta Haijok (Hajock, k. 1728). Braun oli Kalmarin koulun oppilas 1670 ja ylioppilas Uppsalassa 1676, jossa hän valmistui filosofian maisteriksi 1685. Ylioppilas Strassburgissa hän oli 1687, Leidenissa 1688 ja Utrechtissa 1689, jossa hän suoritti lääketieteen tohtorin tutkinnon.  Sotalaivaston lääkäri Karlskronassa Braun oli 1690 ja Kalmarin lukion logiikan ja fysiikan lehtori 1692. Ångermanlandin maakunnan inspehtorina hän toimi 1693–1698 ja Turun akatemian lääketieteen professorina 1693, samoin kuin akatemian rehtorina 1696–1697 ja sijaisrehtorina 1697–1698. Braun oli Tarton yliopiston lääketieteen professori 1698–1701 ja 1705–1710 ja toimi välillä armeijan sotalääkärinä Kuurinmaalla 1703–1704. Hän oli sotalääkäri myös Skånessa 1710 ja amiraliteetinlääkäri Karlskronassa 1719, mistä tehtävästä hän sai eron ero 1728. Arkkiatriksi Braun nimitettiin 1719, jolloin hänet myös aateloitiin.
Leanne Baker

Leanne Baker (s. 8. tammikuuta 1981 Hamilton) on uusiseelantilainen vasenkätinen tennispelaaja. Hän aloitti tenniksenpeluun yhdeksänvuotiaana ja siirtyi ammattilaiseksi vuonna 1998. Hänen paras listasijoituksensa on kaksinpelissä 260. helmikuulta 2007 ja nelinpelissä 108. tammikuulta 2005.
Lars Christensen

| Lars Christensen |
| --- | --- |

Henkilötiedot
Syntynyt: 6. huhtikuuta 1884 Sandar, Norja
Kuollut: 10. joulukuuta 1965 (81 vuotta) New York, New York, Yhdysvallat
Ammatti:  liikemies, laivanvarustaja
Lars Christensen (6. huhtikuuta 1884 Sandar, Norja – 10. joulukuuta 1965 New York, New York, Yhdysvallat) oli norjalainen liikemies ja laivanvarustaja, jolla oli yksi 1900-luvun alkupuoliskon suurimmista valaanpyyntiyrityksistä. Hän rahoitti myös monia tutkimusmatkoja Antarktiksen alueelle.
Lars Christensen syntyi 1884, ja hän oli laivanvarustaja Christen Christensenin poika. Lars aloitti varustajana 1907, ja vuonna 1908 hän perusti oman valaanpyyntiyrityksen Sociedad Ballenera Christensen y Cian, jonka satama oli Chilessä.
Christensenin yritystoiminnan toinen vaihe alkoi 1920-luvun alussa, kun hän sai haltuunsa ison osan appiukkonsa AS Thor Dahl -yrityksestä tämän kuoleman jälkeen. Christensenin yrityksen alaisuudessa oli Thor Dahlin lisäksi muitakin yrityksiä, ja siitä tuli yli 30 vuoden ajaksi yksi merkittävimpiä valaanpyyntiyrityksiä. Samaan aikaan Christensen osallistui myös Antarktiksen tutkimiseen. 1920-luvun puolivälistä eteenpäin hän rahoitti yhdeksää tutkimusmatkaa Antarktiksen vesille. Näiden aikana Norjaan liitettiin tai pyrittiin liittämään Bouvet’nsaari, Pietari I:n saari ja Kuningatar Maudin maa.
Lars Bäckström

| Lars Bäckström |
| --- | --- |

Henkilötiedot
Syntynyt: 1925 Luulaja, Ruotsi
Kuollut: 2006 (80–81 vuotta)
Kansalaisuus:  Ruotsi
Ammatti:  runoilija, kriitikko, toimittaja
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Lars Bäckström (1925 Luulaja, Ruotsi – 2006) oli ruotsalainen runoilija, kriitikko ja toimittaja. Hän oli koulutukseltaan filosofian lisensiaatti. Hän edusti runoissaan 1950–1960-lukulaista uusyksinkertaisuutta.
Runokokoelmien lisäksi Bäckström julkaisi esseitä ja kirjallisuuskritiikkiä, muun muassa teoksessa Litteraturpolitik (1970).
Könkämäeno

Joki Järämän kohdalla alavirtaan katsottuna
Könkämäeno (ruots. Könkämäälven, pohjoissaameksi Rádjeeatnu yläjuoksulla, Geaggáneatnu alajuoksulla) on Ruotsin ja Suomen rajajoki Enontekiön ja Kiirunan kuntien välillä Käsivarressa.
Joki saa alkunsa Kilpisjärvestä ja laskee alas Käsivartta saaden seurakseen Käsivarren koillisrajalta Lätäsenon. Tämän vesien yhtymän jälkeen joki muuttuu Muonionjoeksi. Könkämäeno on urheilukalastajien suosima perhokalastusjoki yhdessä Lätäsenon kanssa.
Joen kalakannat ovat huvenneet viime vuosien saatossa voimakkaasti, mihin syynä paikalliset pitävät liiallista turismikalastusta. Lausunto on kiistanalainen, koska paikallisten verkkokalastus vaikuttaa myös kalakantoihin mittavasti. Myös Kilpisjärven jätevedenpuhdistamon päästöongelmat ja laulujoutsenen runsas määrä syksyisin ovat voineet vaikuttaa kalakantaan heikentävästi.
Historiallisesti Könkämäeno on osa saamelaisaluetta, ja se on ollut saamelaisen elinkeinon yksi tärkeä tuki.